CELEX: 32021R0775
Language: el
Date: 2021-05-11 00:00:00
Title: Εκτελεστικός κανονισμός (ΕΕ) 2021/775 της Επιτροπής της 11ης Μαΐου 2021 για τη θέσπιση των κανόνων εφαρμογής του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου σχετικά με τις παρεκκλίσεις από τους κανόνες για τα «καταγόμενα προϊόντα» ή «προϊόντα καταγωγής» που καθορίζονται στη συμφωνία εμπορίου και συνεργασίας μεταξύ της Ευρωπαϊκής Ένωσης και του Ηνωμένου Βασιλείου της Μεγάλης Βρετανίας και της Βόρειας Ιρλανδίας

12.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 167/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/775 ΤΗΣ ΕΠΙΤΡΟΠΗΣ
         της 11ης Μαΐου 2021
         για τη θέσπιση των κανόνων εφαρμογής του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου σχετικά με τις παρεκκλίσεις από τους κανόνες για τα «καταγόμενα προϊόντα» ή «προϊόντα καταγωγής» που καθορίζονται στη συμφωνία εμπορίου και συνεργασίας μεταξύ της Ευρωπαϊκής Ένωσης και του Ηνωμένου Βασιλείου της Μεγάλης Βρετανίας και της Βόρειας Ιρλανδίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 58 παράγραφος 1,
         Εκτιμώντας τα ακόλουθα:
         
                     (1)
                  
                  
                     Η συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (2) (στο εξής: συμφωνία), υπεγράφη εξ ονόματος της Ένωσης στις 29 Δεκεμβρίου 2020.
                  
               
                     (2)
                  
                  
                     Το μέρος δεύτερο τίτλος I κεφάλαιο 2 της συμφωνίας αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας. Το παράρτημα ORIG-2 (Ειδικοί κανόνες καταγωγής ανά προϊόν) της συμφωνίας περιλαμβάνει πίνακα των επεξεργασιών ή μεταποιήσεων που απαιτείται να διενεργούνται σε μη καταγόμενες ύλες ώστε το παραγόμενο προϊόν να μπορεί να αποκτήσει χαρακτήρα καταγωγής. Στο παράρτημα ORIG-2A καθορίζονται εναλλακτικοί κανόνες που είναι δυνατό να εφαρμόζονται αντί των κανόνων που ορίζονται στο παράρτημα ORIG-2 (Ειδικοί κανόνες καταγωγής ανά προϊόν) για ορισμένα προϊόντα, προκειμένου αυτά να θεωρούνται καταγωγής Ηνωμένου Βασιλείου της Μεγάλης Βρετανίας και της Βόρειας Ιρλανδίας, είτε ενωσιακής καταγωγής, εντός των ορίων της εφαρμοστέας ετήσιας ποσόστωσης.
                  
               
                     (3)
                  
                  
                     Τα προϊόντα για τα οποία εφαρμόζονται οι εναλλακτικοί κανόνες που ορίζονται στο παράρτημα ORIG-2A μπορούν να εισάγονται στην Ένωση υπό την προϋπόθεση ότι πληρούν τους όρους του εν λόγω παραρτήματος.
                  
               
                     (4)
                  
                  
                     Για να εξασφαλιστεί η αποδοτική διαχείρισή τους σε σχέση με την εφαρμοστέα νομοθεσία της Ένωσης, η διαχείριση των ετήσιων ποσοστώσεων που καθορίζονται στο παράρτημα ORIG-2A θα πρέπει να πραγματοποιείται με βάση τη χρονολογική σειρά των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία σύμφωνα με τους κανόνες διαχείρισης των δασμολογικών ποσοστώσεων που καθορίζονται στον εκτελεστικό κανονισμό (ΕΕ) 2015/2447 της Επιτροπής (3).
                  
               
                     (5)
                  
                  
                     Σύμφωνα με το άρθρο 12 της απόφασης (ΕΕ) 2020/2252 του Συμβουλίου (4), η συμφωνία εφαρμόζεται σε προσωρινή βάση από την 1η Ιανουαρίου 2021. Προκειμένου να διασφαλιστεί η αποτελεσματική διαχείριση και η έγκαιρη εφαρμογή των ποσοστώσεων καταγωγής που καθορίζονται στο παράρτημα ORIG-2A της συμφωνίας, ο παρών κανονισμός θα πρέπει να εφαρμόζεται από την εν λόγω ημερομηνία.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι παρεκκλίσεις που ορίζονται στο παράρτημα ORIG-2A της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (στο εξής: συμφωνία), εφαρμόζονται, όσον αφορά τα προϊόντα που απαριθμούνται στο παράρτημα και εισάγονται στην Ένωση, εντός των ορίων των ποσοστώσεων που καθορίζονται στο εν λόγω παράρτημα.
         
         
            Άρθρο 2
            Η διαχείριση των ποσοστώσεων που καθορίζονται στο παράρτημα πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
         
         
            Άρθρο 3
            Για να υπαχθούν στις ποσοστώσεις που καθορίζονται στο παράρτημα, όταν η προτιμησιακή [δασμολογική] μεταχείριση ζητείται βάσει βεβαίωσης καταγωγής, η εν λόγω βεβαίωση καταγωγής συντάσσεται σύμφωνα με το άρθρο ORIG.19 της συμφωνίας και περιλαμβάνει την ακόλουθη ένδειξη: «Ποσοστώσεις καταγωγής —Προϊόν καταγωγής σύμφωνα με το παράρτημα ORIG-2A»
         
         
            Άρθρο 4
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 269 της 10.10.2013, σ. 1.
         
            (2)  ΕΕ L 444 της 31.12.2020, σ. 14.
         
            (3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
         
            (4)  Απόφαση (EE) 2020/2252 του Συμβουλίου, της 29ης Δεκεμβρίου 2020, για την υπογραφή, εξ ονόματος της Ένωσης, και την προσωρινή εφαρμογή της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, και της συμφωνίας μεταξύ της Ευρωπαϊκής Ένωσης και του Ηνωμένου Βασιλείου της Μεγάλης Βρετανίας και της Βόρειας Ιρλανδίας σχετικά με διαδικασίες ασφαλείας για την ανταλλαγή και την προστασία διαβαθμισμένων πληροφοριών (ΕΕ L 444 της 31.12.2020, σ. 2).
      
      
         
            ΠΑΡΑΡΤΗΜΑ
            Κατά παρέκκλιση των κανόνων ερμηνείας της Συνδυασμένης Ονοματολογίας, το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, από τους κωδικούς ΣΟ που παρατίθενται στο παράρτημα I του κανονισμού (ΕΟΚ) αριθ. 2658/87 του Συμβουλίου (1), όπως τροποποιήθηκε με τον εκτελεστικό κανονισμό (ΕΕ) 2020/1577 της Επιτροπής (2), και από την περιγραφή του προϊόντος στην τρίτη στήλη του πίνακα του παρόντος παραρτήματος, από κοινού.
            
                        Αύξων αριθ.
                     
                     
                        Κωδικός ΣΟ
                     
                     
                        Περιγραφή των προϊόντων
                     
                     
                        Περίοδος ποσόστωσης
                     
                     
                        Όγκος (καθαρό βάρος)
                     
                  
                        09.6002
                     
                     
                        1604 14 
                     
                     
                        Παρασκευάσματα ή κονσέρβες τόνων, παλαμίδων και παλαμίδων ρικιών (Sarda spp.), ολόκληρων ή σε τεμάχια (εκτός από κιμά τους)
                     
                     
                        Από 1.1 έως 31.12 (από το έτος 2021 και εξής)
                     
                     
                        3 000  τόνοι
                     
                  
                        09.6004
                     
                     
                        1604 20 70 
                     
                     
                        Άλλα παρασκευάσματα και κονσέρβες τόνων, παλαμίδων και άλλων ψαριών του γένους Euthynnus (εκτός των ολόκληρων ή σε τεμάχια)
                     
                     
                        Από 1.1 έως 31.12 (από το έτος 2021 και εξής)
                     
                     
                        4 000  τόνοι
                     
                  
                        09.6006
                     
                     
                        7603 
                     
                     
                        Προϊόντα αργιλίου και τεχνουργήματα από αργίλιο (εκτός των συρμάτων και των φύλλων από αργίλιο)
                     
                     
                        Από 1.1 έως 31.12 (για τα έτη 2021, 2022 και 2023)
                     
                     
                        95 000  τόνοι
                     
                  
                        7604 
                     
                  
                        7606 
                     
                  
                        7608  έως 7616 
                     
                  
                        7605 
                     
                     
                        Σύρματα από αργίλιο
                     
                  
                        7607 
                     
                     
                        Φύλλα από αργίλιο
                     
                  
                        09.6006
                     
                     
                        7603 
                     
                     
                        Προϊόντα αργιλίου και τεχνουργήματα από αργίλιο (εκτός των συρμάτων και των φύλλων από αργίλιο)
                     
                     
                        Από 1.1 έως 31.12 (για τα έτη 2024, 2025 και 2026)
                     
                     
                        72 000  τόνοι
                     
                  
                        7604 
                     
                  
                        7606 
                     
                  
                        7608  έως 7616 
                     
                  
                        7605 
                     
                     
                        Σύρματα από αργίλιο
                     
                  
                        7607 
                     
                     
                        Φύλλα από αργίλιο
                     
                  
                        09.6006
                     
                     
                        7604 
                     
                     
                        Ράβδοι και είδη καθορισμένης μορφής από αργίλιο· Πλάκες, ταινίες και φύλλα, από αργίλιο, με πάχος που υπερβαίνει τα 0,2 mm· Φύλλα από αργίλιο
                     
                     
                        Από 1.1 έως 31.12 (από το έτος 2027 και εξής)
                     
                     
                        57 500  τόνοι
                     
                  
                        7606 
                     
                  
                        7607 
                     
                  
               (1)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
            
               (2)  Εκτελεστικός κανονισμός (ΕΕ) 2020/1577 της Επιτροπής, της 21ης Σεπτεμβρίου 2020, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 361 της 30.10.2020, σ. 1).